作者:李白
標題:橫江詞六首
內容:人道橫江好，儂道橫江惡。一風三日吹倒山，海潮南去過潯陽，牛渚由來險馬當。橫江欲渡風波惡，一水牽愁萬裡長。橫江西望阻西秦，漢水東連揚子津。白浪如山那可渡，狂風愁殺峭帆人。海神來過惡風回，浪打天門石壁開。浙江八月何如此，濤似連山噴雪來。橫江館前津吏迎，向餘東指海雲生。郎今欲渡緣何事，如此風波不可行。月暈天風霧不開，海鯨東蹙百川回。驚波一起三山動，公無渡河歸去來。